**Α. Οδηγίες**

Το παρόν έγγραφο αποτελεί συνοπτικό οδηγό σύνταξης της έκθεσης που πρέπει να υποβληθεί προκειμένου να πληρούνται οι διατάξεις της Απόφασης της 20ης Δεκεμβρίου 2011 για την εφαρμογή του άρθρου 106 παράγραφος 2 τη Συνθήκης για τη λειτουργία της Ευρωπαϊκής Ένωσης στις κρατικές ενισχύσεις υπό μορφή αντιστάθμισης για την παροχή δημόσιας υπηρεσίας που χορηγούνται σε ορισμένες επιχειρήσεις επιφορτισμένες με τη διαχείριση υπηρεσιών γενικού οικονομικού συμφέροντος (2012/21/ΕΕ).

Για να καλυφθούν οι προϋποθέσεις που καθορίζει η ανωτέρω αναφερόμενη απόφαση, προκειμένου η κρατική ενίσχυση που χορηγείται υπό μορφή αντιστάθμισης για παροχή δημόσιας υπηρεσίας να συμβιβάζεται με την εσωτερική αγορά και να απαλλάσσεται από την υποχρέωση προηγούμενης κοινοποίησης, κατά την ανάθεση της υπηρεσίας πρέπει να καθορίζονται κατ’ ελάχιστον και με σαφήνεια τα εξής:

1. Ο χαρακτηρισμός της παρεχόμενης υπηρεσίας ως ΥΓΟΣ.
2. Η πράξη ή οι πράξεις ανάθεσης (Act of Entrustment) δια των οποίων να προσδιορίζονται τουλάχιστον τα ακόλουθα:

* το περιεχόμενο (με αναλυτική περιγραφή της παρεχόμενης δημόσιας υπηρεσίας) και η διάρκεια των υποχρεώσεων παροχής δημόσιας υπηρεσίας
* η «επιχείρηση» που επιφορτίζεται με την παροχή ΥΓΟΣ και, κατά περίπτωση, η σχετική περιοχή κάλυψης των υπηρεσιών ΥΓΟΣ
* η φύση ενδεχόμενων αποκλειστικών ή ειδικών δικαιωμάτων που παραχωρούνται στην επιχείρηση ανάληψης της ΥΓΟΣ
* οι παράμετροι για τον υπολογισμό, τον έλεγχο και την αναθεώρηση της αντιστάθμισης
* οι ρυθμίσεις για την αποφυγή και την ανάκτηση ενδεχόμενης υπεραντιστάθμισης.

1. Οι παράμετροι που χρησιμεύουν ως βάση για τον υπολογισμό της αντιστάθμισης, οι οποίες πρέπει να καθορίζονται εκ των προτέρων με αντικειμενικό και διαφανή τρόπο. Πιο συγκεκριμένα, πρέπει εξ αρχής να αποσαφηνιστεί πώς θα καθοριστεί η αντιστάθμιση. Εφόσον παρέχεται στην επιχείρηση εύλογο κέρδος ως μέρος της αντιστάθμισης, η πράξη ανάθεσης πρέπει επίσης να καθορίζει τα κριτήρια για τον υπολογισμό του εν λόγω κέρδους. Τέλος, σε περίπτωση που προβλέπεται αναθεώρηση του ποσού της αντιστάθμισης κατά τη διάρκεια της περιόδου ανάθεσης, η πράξη ανάθεσης πρέπει να προσδιορίζει τις ρυθμίσεις για την αναθεώρηση και κάθε πιθανή επίπτωση που ενδέχεται να έχει στο συνολικό ποσό της αντιστάθμισης.
2. Ο μηχανισμός αποφυγής υπεραντιστάθμισης, δεδομένου ότι η αντιστάθμιση δεν πρέπει να υπερβαίνει το ποσό που είναι αναγκαίο για την κάλυψη όλων ή μέρους των δαπανών που προκύπτουν από την εκπλήρωση των υποχρεώσεων δημόσιας υπηρεσίας, λαμβανομένων υπόψη των σχετικών εσόδων καθώς και ενός ευλόγου κέρδους.

**Ειδικότερα:**

* Το πιο σημαντικό τμήμα της έκθεσης είναι αυτό που αναφέρεται στον χαρακτηρισμό της υπηρεσίας ως ΥΓΟΣ και στις πληροφορίες που πρέπει να περιλαμβάνει η/οι πράξη/εις ανάθεσης (σημεία 1 & 2 ανωτέρω). Για το λόγο αυτό, η έκθεση πρέπει να εστιάσει στα συγκεκριμένα θέματα και οι πληροφορίες πρέπει να είναι όσο πιο αναλυτικές γίνεται (π.χ. υπηρεσία με αναλυτική περιγραφή & ποσοτικοποιήσεις, γεωγραφική περιοχή και πληθυσμός που καλύπτεται από την ΥΓΟΣ, κλπ.).
* Η έκθεση ΥΓΟΣ πρέπει να εστιάσει στο τμήμα του έργου που αποτελεί την ΥΓΟΣ, το οποίο πρέπει να παρουσιάζεται **ως υπηρεσία** και ΟΧΙ ως Φυσικό Αντικείμενο. Επιπλέον, αναφορές σε φυσικό αντικείμενο του συγχρηματοδοτούμενου έργου ή διάκριση σε υποέργα / υποστηρικτικές υπηρεσίες συστήνεται να μην υπάρχουν, καθώς το θεσμικό πλαίσιο των ΥΓΟΣ αφορά σε μια συνολική παρεχόμενη υπηρεσία. Για παράδειγμα οι ενέργειες κατάρτισης/συμβουλευτικής/υποστήριξης πρέπει να περιλαμβάνονται στην αναλυτική περιγραφή της παρεχόμενης υπηρεσίας, ενώ τυχόν υποστηρικτικές ενέργειες (π.χ. δράσεις ευαισθητοποίησης και δημοσιότητας, κλπ.) πρέπει να περιληφθούν στα έξοδα.
* Οι παράμετροι για τον υπολογισμό της αντιστάθμισης πρέπει να αναφερθούν ονομαστικά και περιληπτικά, ως κατηγορίες εσόδων και δαπανών. Η ποσοτικοποίηση τους -η οποία αποτελεί και τον τρόπο καθορισμού της αντιστάθμισης- γίνεται σε ανάλυση για τη διαμόρφωση του προϋπολογιζόμενου κόστους, στοιχεία της οποίας πρέπει να περιληφθούν στην έκθεση ΥΓΟΣ.

**Β. Περιεχόμενα Έκθεσης Τεκμηρίωσης ΥΓΟΣ**

1. **Εισαγωγή**

Συνοπτικές πληροφορίες για την παρεχόμενη ΥΓΟΣ

1. **Χαρακτηρισμός παρεχόμενης υπηρεσίας ως ΥΓΟΣ:**

.

* Εθνική νομοθεσία που τεκμηριώνει το δημόσιο χαρακτήρα της παρεχόμενης υπηρεσίας (π.χ. νομοθετικό / κανονιστικό πλαίσιο από το οποίο προκύπτει ότι η παρεχόμενη υπηρεσία έχει καθοριστεί ως υπηρεσία που πρέπει να παρέχει το δημόσιο στους πολίτες στη χώρα, για παράδειγμα νόμος για παροχή πιστοποίησης κλπ.)
* Θεσμικό πλαίσιο υποχρεώσεων φορέα που έχει ορισθεί ως πάροχος, όσον αφορά στη συγκεκριμένη υπηρεσία που ανατίθεται (π.χ. νόμος, καταστατικό κλπ)
* Στο συγκεκριμένο κεφάλαιο πρέπει η παρουσίαση να ξεκινάει από το γενικό πλαίσιο για την παροχή των ελεγχομένων υπηρεσιών και να καταλήγει στο ειδικό για την υπηρεσία (έργο) και τον φορέα.

1. **Πάροχος ΥΓΟΣ**

* Σύντομη παρουσίαση του φορέα στον οποίο ανατίθεται η ΥΓΟΣ (θεσμικό πλαίσιο, ιδρυτικό πλαίσιο / σύσταση φορέα, σύντομη παρουσίαση δραστηριοτήτων, άλλες τυχόν χρήσιμες πληροφορίες)

1. **Γεωγραφική περιοχή παρεχόμενης υπηρεσίας**

* Ποσοτικά στοιχεία για τον καλυπτόμενο πληθυσμό ανέργων (π.χ. πίνακας με καλυπτόμενο πληθυσμό ανέργων ανά δήμο)

1. **Διάρκεια παρεχόμενης υπηρεσίας**

* .

Τονίζεται ότι καθ΄ όλη τη χρονική περίοδο που τίθεται ως διάρκεια παροχής της υπηρεσίας, τα έσοδα και τα έξοδα της υπηρεσίας πρέπει να είναι αντικείμενο ελέγχου από τον όργανο επαλήθευσης για την αποφυγή της υπεραντιστάθμισης.

1. **Αναλυτική περιγραφή παρεχόμενης υπηρεσίας**

Το κεφάλαιο αυτό της έκθεσης, πρέπει να είναι αναλυτικό, να δίνεται έμφαση στην υπηρεσία και να περιληφθούν σε αυτό όσο το δυνατόν περισσότερες από τις παρακάτω πληροφορίες (βάσει και της διαθεσιμότητας):

* Παρουσίαση της παρεχόμενης υπηρεσίας με αναλυτική περιγραφή των επιμέρους ενεργειών
* Ποσότητες και είδος παρεχομένων υπηρεσιών
* Προσδιορισμός γεωγραφικής περιοχής που καλύπτει η υπηρεσία (π.χ. ποιοι δήμοι καλύπτονται;)
* Χρονική διάρκεια παρεχόμενης υπηρεσίας σε έτη. Τονίζεται ότι καθ΄ όλη τη χρονική περίοδο που τίθεται ως διάρκεια παροχής της υπηρεσίας, τα έσοδα και τα έξοδα της υπηρεσίας πρέπει να είναι αντικείμενο ελέγχου από τον όργανο επαλήθευσης για την αποφυγή της υπεραντιστάθμισης.
* .
* Τελικά «προϊόντα» παρεχόμενης υπηρεσίας, με στοιχεία προβλέψεων ποσοτήτων, εφόσον υφίστανται

1. **Παράμετροι για τον προσδιορισμό της αντιστάθμισης της παρεχόμενης ΥΓΟΣ**

* Συνοπτική αναφορά των κατηγοριών εσόδων και εξόδων που λαμβάνονται υπόψη για τον προσδιορισμό της αντιστάθμισης
* Αναλυτική περιγραφή εσόδων – ανά κατηγορία (σε τι αφορά, πως έχει υπολογισθεί – κείμενο και πίνακες με υπολογισμούς)
* Αναλυτική περιγραφή εξόδων – ανά κατηγορία (σε τι αφορά, πως έχει υπολογισθεί – κείμενο και πίνακες με υπολογισμούς).
* Συνολικός πίνακας εσόδων – εξόδων, ανά έτος
* Προσδιορισμός αντιστάθμισης ως συνολικό ποσό (διαφορά συνολικών εξόδων – συνολικών εσόδων) και ως μέσο ετήσιο ποσό.

Σημείωση: Οι κατηγορίες εσόδων και εξόδων που περιγράφονται στην έκθεση πρέπει να συνάδουν με αυτές που προβλέπονται σε σχετική ανάλυση για τη διαμόρφωση του προϋπολογιζόμενου κόστους. Οι παραδοχές για την εκπόνηση της ανωτέρω ανάλυσης πρέπει να περιληφθούν μέσα στην έκθεση ΥΓΟΣ, καθώς αποτελούν τη βάση για τους οικονομικούς υπολογισμούς για τον προσδιορισμό της αντιστάθμισης.

Σημειωτέον ότι τα έξοδα για την παροχή της ΥΓΟΣ πρέπει να περιλαμβάνουν μόνο τις αναγκαίες δαπάνες για την παροχή της υπηρεσίας (μόνο το προσωπικό που εργάζεται για την παροχή της ΥΓΟΣ, ηλεκτρική ενέργεια μόνο για την παροχή της ΥΓΟΣ και όχι για άλλες υπηρεσίες κλπ.).

**Χρειάζεται προσοχή στον προσδιορισμό εσόδων και εξόδων (κατηγορίες και ποσοτικοποίηση), καθώς πρέπει τα στοιχεία να είναι συγκρίσιμα σε επίπεδο χώρας, δεδομένου ότι σε περίπτωση ελέγχου θα πρέπει οι τυχόν διαφορές να μπορούν να τεκμηριωθούν**.

1. **Μηχανισμός αποφυγής της υπεραντιστάθμισης**

* Παράμετροι που θα ελέγχει το όργανο επαλήθευσης (παρασχεθείσες υπηρεσίες και ποιές κατηγορίες εσόδων / εξόδων, σύμφωνα με όσα έχουν αναφερθεί στα προηγούμενα κεφάλαια)
* Διαδικασία επαλήθευσης ύψους αντιστάθμισης (κάθε πότε θα γίνεται έλεγχος των παραμέτρων, ποιος συλλέγει τα στοιχεία, που τα υποβάλλει, κλπ.)
* Περιγραφή μηχανισμού ανάκτησης υπεραντιστάθμισης

**Αρμόδιο Όργανο Επαλήθευσης**

Πρέπει να αναφέρεται το όργανο/ο φορέας/η υπηρεσία που θα εφαρμόζει τον μηχανισμό αποφυγής υπεραντιστάθμισης.